Derek Prince'i Teenistus
Sina pead ka valmis olema
Osa 2/2
Rääkisin varem Matteuse 24 peatükist ja tõin välja salmi 20,
kus räägitakse viletsuse algusest Iisraelis ja
Jeesus ütles, et peab põgenema: "Aga palvetage,
et teie põgenemine ei juhtuks talvel ega hingamispäeval."
Prohvetlike kirjakohtade arukas mõistmine
määrab me palvetele piirid.
Jeesus ei öelnud: palvetage, et te ei peaks põgenema,
vastupidi, just peate põgenema!
Kuid võite palvetada, et te ei peaks põgenema külmas
või hingamispäeval.
Selgitasin, miks oleks raske põgeneda hingamispäeval juudiriigis,
kus hingamispäeva peetakse.
Usun, et siin poleks kasu palvest, et need asjad ei juhtuks,
sest Issand ütleb, et juhtuvad.
Kui palud: Jumal, ära lase neil kohutavatel asjadel sündida,
siis raiskad oma aega. Minumeelest on see nii.
Võid aga palvetada, et sind arvataks väärt põgenema.
Ja kui sa ei palveta, siis kahtlen, kas sind arvatakse väärt.
Jeesus ütleb: pead palvetama, et oleksid vääriline..
Kas mõistate seda? See on tähtis.
Ma ei taha olla käsumeelne.
Ma ei usu, et see sünnib reeglite läbi.
Usun, et see sünnib Püha Vaimu läbi.
Nüüd vaatame Ilmutuse 19, vaatasime seda varem korraks,
siin on pilt pruudist.
Toon välja ühe joone sellest pildist.
Ilmutuse 19:7-8, see on kõigi taeva elanike rõõmuhõise,
nad rõõmustavad Talle, Issanda Jeesuse abielu üle.
Selle üle, et ta naine, pruut, Kogudus, on end valmis seadnud.
Toon veelkord välja, et ta ei säti end enam korda,
ta on end juba valmis seadnud.
"Rõõmustagem ja hõisakem ja andkem talle au,
sest Talle pulmad on tulnud ning ta naine on ennast seadnud valmis."
Siis selgitatakse, kuidas ta on end valmis seadnud:
"..ja talle on antud, et ta riietuks säravasse puhtasse peenlinasesse."
Seda selgitatakse: "See peenlinane on pühade õiged seadmised."
Et sobida sinna, peab pruudil olema õige riietus - peenlinasest tehtud,
see on Piiblis alati pilt õigsusest, väga puhas ja särav.
Johannes selgitab: "See peenlinane on pühade õiged seadmised."
Kui usume Jeesust ja võtame Ta vastu kui Päästja,
siis Tema õigsus kuulub meile ja meid peetakse õigeks
Tema õigsusega.
See on imetore, kuid see pole veel kõik.
Sest peame jõudma määratud õigsusest tegudega õigsuseni ja
siin tähendab peenlinane pühade õigeid tegusid.
Iga õige tegu on minu jaoks üks niit selles linases riides ja
siis küsin endalt, kas riidest jätkub, et mind viisakalt katta.
Kõlab naljakalt, kuid see on minu jaoks väga reaalne.
Kas pruudil on piisavalt riiet ilusaks pulmakleidiks.
Naistele ei meeldi ju pulmakleidi riide pealt kokku hoida,
see on tõesti koht, kus naine tahab silma paista.
Et valmis olla, peame olema oma õiged teod ellu viinud.
Usun, et Jumalal on õiged teod määratud isiklikult igale ühele,
konkreetsed ülesanded täitmiseks igale ühele.
Usun ka, et on teatud kohustused, mis on kollektiivselt kõigile,
mille eest kõik ühiselt vastutame.
Minu jaoks kõige tähtsam õige tegu,
mille eest kogudus ühiselt vastutab, on Matteuse 24:14.
Hakkab teile pähe jääma, mis see salm ütleb?
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Usun, et see on koguduse ühine vastutus
kuulutada Kuningriigi evangeeliumi.
Ma ei usu, et ükski kristlane, kes on end Issandale andnud,
oleks sellest kohustusest vabastatud.
See ei tähenda, et peame kõik jutlustajad ja misjonärid olema,
kuid usun, et me kõik oleme kuidagi Jumala ees vastutavad,
mida selle suhtes teeme.
Sest see on see tunnus, üks kindel näitaja,
et Issanda tulemine on lähedal.
Seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp.
Kuna Jeesus ütles, et seda kuulutatakse, siis usun seda.
Ta ei eksinud kunagi.
Nii et see pole väga meie otsustada, kas seda kuulutatakse.
Peame otsustama, mida mina saan selle kuulutamiseks teha.
Minu arusaamist mööda pole ühtki kristlast kuskil,
kes oleks täiesti vabastatud sellest vastutusest.
Kui mõelda kas või rahastamisele, see on rahaliselt kulukas,
olgem ausad.
Mul on raadiosaade, mis teeb seda mitmel pool maailmas -
kommunistlikus Hiinas neljas keeles, Nõukogude Liidus vene keeles,
Lõuna- ja Kesk-Ameerikas hispaania keeles ja
me praegune uus tohutu ülesanne on seda kuulutada
kogu araabiakeelsele muslimimaailmale
Lähis-Idas ja Põhja-Aafrikas, mis on kaugeltki inimkonna
suurim katmata ala.
40 rahvast, kuhu on kõige vähem jõutud, on 51% moslemiriigid.
Ma ei plaani raha küsida, kuid tahan öelda,
et pääseda kanalisse, mis tõesti jõuaks Lähis-Idasse,
maksab 50 minutit 500 USD, see on umbes 2500 USD kuus.
Me ei küsi kellegi raha.
Lihtsalt toon välja, et raha on tähtis.
Mida oma rahaga teeme, on tähtis.
Uuringute kohaselt kulutab USA kogudus 99% sissetulekust enda peale.
Vaid 1% läheb neile, kes pole veel kuulnud.
See on skandaal. See ei saa olla kogudus,
kes on valmis Issanda tulekuks.
See ei saa olla pruut, kel on kleit valmis.
Kas räägin reaalsetest asjadest?
Tean, et inimesed muutuvad vahel kummaliselt vaikseks,
kui rahast räägin.
Ütlen veelkord, me ei plaani korjandust üles võtta.
Rahunege!
Lihtsalt küsin: oled sa tõesti sellele ülesandele pühendunud?
Ameerikas öeldakse: pane oma raha sinna, kus su suu on.
Raha ei ole ainus asi - palve.
Ruth oleks minuga nõus, et me teenistuses on aegu..
põhimõtteliselt oleme rindejoonel, me ei vali seda,
kuid nii see kaldub olema. See pole meie valik.
See on lihtsalt meie osa.
Tihti on surve me vastu niivõrd tugev,
et Ruth hüüab Jumala poole: pane me nimed
mõne eestpalvetaja huultele ja mõistame,
et kui meil eestpalvetajaid poleks, ei saaks me seda tööd tehtud.
Ma ei räägi ainult rahast.
Rahast veelgi tähtsam on eestpalve.
Kuid kui juba millegi eest palvetad, ei ole seda võimalik teha
erapooletul viisil.
Ei saa lihtsalt ära palvetada ja seda unustada.
Oled ühel või teisel viisil seotud.
Vaatame kahte viisi, kuidas see vastutus meid mõjutab.
Rääkisin põhimõtteliselt evangeelsest kuulutamisest,
kuid mõistan ka pastoriameti tohutut tähtsust, tõsidust, pingeid.
Ma ei ole tegelikult kutsutud pastoriks,
olen olnud pastor, mõistan, mida see tähendab.
Isiklikult arvan, et pole raskemat ametit kui pastoriamet.
Jällegi Jeesus räägib sellest Matteuse 24,
kohe pärast seda, kui Ta salmis 44 ütleb, et olge valmis,
räägib Ta selle loo.
Mõistan, et see on pilt pastori teenistusest.
Teenistus, mis toidab ja karjatab ja hoolitseb Jumala rahva eest.
Tihti see pole väga dramaatiline teenistust,
nõuab tihti palju rasket tööd ja ei saa palju tunnustust.
Jeesus ütles: "Kes siis on ustav ja arukas sulane,
kelle ta isand on seadnud oma kodakondsete üle
neile parajal ajal elatist andma?" Mõistan, et see on pastoriamet.
"Õnnis on see sulane, kelle ta isand tulles leiab nõnda tegevat.
"Tõesti, ma ütlen teile, ta seab tema kogu oma vara üle."
Õed-vennad, kui oled mingilgi moel seotud pastoriteenistusega,
pea meeles, et kui oled ustav, saad tohutu vastutusega positsiooni
igavikus.
Kui sa targalt ja ustavalt juhid seda, mis sulle praegu antud,
teeb Jumal sinust valitseja kogu oma vara üle.
Sel on ka teine külg.
"Aga kui see sulane oleks halb ja ütleks endamisi:
"Mu isand viibib.."
Kui uurid kõiki inimesi neis näidetes, kes pole valmis,
leiad, et nad kõik mainivad viivitust,
teisisõnu: Ta ei tule tegelikult või Ta veel ei tule.
Kõigil, kes mainivad viivitust, on vale hoiak ja
nad pole valmis, kui see siis tuleb.
Ta ütleb: "Mu isand viibib," ning hakkaks peksma oma kaassulaseid,
sööma ja jooma koos purjutajatega,
siis selle sulase isand tuleb päeval, mil ta ei oota,
ja tunnil, mida ta ei tea, ning raiub ta pooleks ja
annab talle sama koha silmakirjatsejatega;
seal on ulgumine ja hammaste kiristamine."
Need on alati inimesed, kes on olnud kõige keskel,
kuid pole kunagi end lõpuni pühendanud.
See tähendab olla kogu see aeg asjale niivõrd lähedal,
kuid jääda siiski ilma. Ei taha sellele mõeldagi.
Siin on pilt kahest sulasest: üks on ustav ja
teine teenib vaid ennast.
Ta annab ära oma isikliku distsipliini ja
kasutab oma positsiooni ära. Tast saab otsekui diktaator.
Peame kõik otsustama, kes me oleme.
Siis jõuame viimase mõtte juurde. Mainisime juba Matteuse 24:14,
vaatame seda veelkord. Toon välja eelnevad salmid.
Mt 24:9 "Siis antakse teid ahistusse ja teid tapetakse ja
te saate kõigi rahvaste vihaaluseks minu nime pärast."
Kes on need "teie"?
"Teie" oleme meie.
"Ja siis pahandavad paljud ja reedavad üksteist ja
vihkavad üksteist." Kes paljud?
Paljud kristlased.
"Ja palju valeprohveteid tõuseb ja need eksitavad paljusid.
Ja kui ülekohus võtab võimust, jahtub paljude armastus."
Selle kõige taustal ütleb Issand:
"Seda Kuningriigi evangeeliumi kuulutatakse kogu.."
Nii et see ei saa lihtne olema. Surve kasvab,
kuid selle keskel lähevad pühendunud ja teevad selle töö.
Ära mõtle, et ootad veel 10 aastat, siis läheb lihtsamaks.
Ei lähe, raskemaks läheb hoopis. Raskemaks läheb,
võin seda isiklikust kogemusest öelda.
Mõned räägivad, et see on noorte kristlaste probleem,
teised, et see on vanade kristlaste probleem.
Olen pea 50 aastat kristlane olnud, asjad ei lähe lihtsamaks.
Mitmes mõttes kasvab surve, vastutus ja
sõltume aina rohkem Jumala armust ja halastusest.
Annan teile ühe pildi lõpetuseks, Ilmutuse 6 peatükist.
Oled julge inimene, kui tõlgendad Ilmutuse 6 peatükki,
see on nägemus ratsanikust jne.
Rõhutan, et annan teile enda subjektiivse arusaama sellest.
Tegelikult pole oluline, kas mu tõlgendus on õige.
Usun, et mu rakendus on õige.
See on mulle väga elav, loodan, et suudan seda edasi anda.
Seal oli 4 järjestikku ratsanikku, kes ilmusid inimajaloo
erinevatel ajajärkudel.
Esimene oli valge hobune. Ilmutuse 6:2:
"Ma nägin: ennäe, valge hobune, ning selle seljas istujal oli käes amb
ning talle anti pärg ja ta läks välja võitjana võitmiseks."
Pärjaks oli loorberipärg, võitja märk.
Valgel hobusel ratsutasid Rooma imperaatorid, kui olid võitnud.
See on pilt võidust ja triumfist.
Paneme selle hetkeks kõrvale. Vaatame teisi hobuseid.
Järgmine hobune oli tulipunane.
"..selle seljas istujale anti voli võtta ära rahu ilmamaa pealt,
et inimesed üksteist tapaksid, ning talle anti suur mõõk."
See räägib väga selgelt laialdasest sõjast.
Kaldun arvama, et see sisaldab ka kodusõda.
Ei hakka praegu põhjendama, kuid kaldun arvama,
et selle ajastu lõpu poole vapustab enamik rahvaid kodusõda.
Mitmetes maades väed töös, mis võivad seda põhjustada.
On rahulolematuid vähemusi, inimesi, kes arvavad,
et neile ei anta seda, mis neile õigusega kuulub.
See on nii Ameerikas.. ei tahagi rohkem öelda,
väga tundlik teema.
Kuid usun, et see vallandab laialdase verevalamise.
See oli tulipunane hobune. Järgmine oli must hobune.
"..ja selle seljas istujal olid käes kaalud,
ning ma kuulsin otsekui häält nelja olevuse keskelt hüüdvat:
"Mõõt nisu ühe teenari eest ja kolm mõõtu otri ühe teenari eest!
Ja õlile ja veinile ära tee kahju!"
See must hobune esindab minu meelest üleüldist puudust ja
et kõike on mõõdu järgi - need on need kaalud.
Teenar oli töötava mehe tavapärane palk,
päevapalga eest võis ta saada ühe mõõdu nisu,
millest piisaks vaid talle, mitte ta perele.
Nii et inimesed peavad elama väga vähesega.
Ghanas, kuhu plaanime Ruthiga tagasi minna,
on mehe päevapalk väiksem kui leivapätsi hind.
Imepärasem asi on, et Ghana kristlased
on ühed heldekäelisemad inimesed, keda kunagi kohanud oleme.
Küsime neilt vahel, kuidas saate nii palju anda,
nad ütlevad: me ei saagi, me lihtsalt anname ja
imekombel on meil rohkem kui vaja.
See on väga selge näide, kuidas inimene ei teeni piisavalt,
et leiba osta.
Kuid selle keskel öeldakse: ära õlile ja veinile kahju tee.
Mis need on? Need on luksuslikud toidud.
Selle puuduse keskel on inimesi, kes elavad väga luksuslikult.
Kui Ilmutuse raamatut loed, näed väga selgelt
tohutut luksust vaesuse keskel.
Põhimõtteliselt lähevad rikkad rikkamaks ja vaesed vaesemaks.
Usun, et see on Piibliga kooskõlas.
Nii et on jõukaid inimesi, kes mingil viisil rõhuvad vaeseid
ja ütlevad: hoolitse mu viinamäe või õlipuude eest ja
mina annan sulle just piisavalt, et sa elus püsiks.
See ei pruugi täpselt nii minna, kuid mul tekib selline pilt.
Usun, et nõustud, et paljudes maades me pole sellest kaugel.
Neljas pitser, neljas olevus oli tuhkur hobune.
See sõna on kreeka keeles tõlkimatu - chloras,
sellest tulenevad sõnad "kloor" jne.
Kreekakeelsed värvide nimetused on teistsugused,
sest rohi on kreeka keeles "chloras",
kuid tegelikult on see ebaterve, kahvatu, nn värvitu värv.
"..selle seljas istuja nimi oli Surm, ja temaga tuli kaasa Surmavald.."
Oletan, et teisel hobusel.
On tähtis teada, et surm ja surmavald on isikud.
Usun, et nad on mõlemad saatanlikud inglid,
kel lasub vastutus teatud saatana valduse üle -
surma ja surmavalla üle.
Surm võtab füüsilise elu, surmavald nõuab hinge.
Siin nad on, nad tapavad suvaliselt veerand maailma elanikest.
Siin ütleb: "Neile anti meelevald.. tappa mõõga ja nälja ja surmaga
ning ilmamaa loomade läbi."
Oled sa märganud, et seal öeldakse surmaga tapma?
Uuemad tõlked ei ütle seda, kuid see on õige tõlge.
Kuidas tapetakse surmaga?
Oleme Ruthiga teenistuses avastanud, et on olemas surmavaim,
mis tegutseb paljudes inimestes maailma eri paikades.
Surmavaim tuleb ja tapab inimesi, kes muidu ei sureks.
Haiglates on palju inimesi, kes surevad
ilma loogilise füüsilise põhjuseta.
Oleme Ruthiga alustanud nn isikliku sõja surmavaimu vastu.
Kui sellest täna jutlustaksin, üllatuksid tulemuse üle,
kuid ei saa seda teha.
Oleme vaadanud hobuseid.
Pärast seda räägitakse märtritest altari all.
Ilm 6:9 "Kui ta avas viienda pitseri, nägin ma altari all nende hingi,
kes olid tapetud Jumala sõna pärast ja tunnistuse pärast, mis neil oli.
Nad hüüdsid suure häälega: "Kui kaua, oh püha ja tõeline Valitseja,
ei mõista sa kohut ega nõua kätte me verd neilt, kes elavad ilmamaal?"
Nad ütlesid: Issand, mõista juba kohut!
Vastuseks oli, et nad ootaksid, kuni saab täis vendade arv,
kes tapetakse samamoodi kui nemad.
Ilmselgelt saab olema tohutult kristlasi,
kes oma usu pärast tapetakse.
Usun, et see on osa suurest viletsusest.
Sest Ilmutuse 7 ütleb: "..need, kes tulevad suurest viletsusest
ning on pesnud oma rüüd ja teinud need valgeks Talle veres."
See on taustaks.
Järgmiseks tuleb ajastu lõpp - Jeesuse nähtav ilmumine,
tohutud maavärinad..
Lähme tagasi valge hobuse juurde, meil on veel paar minutit.
See on põnev -
valge hobune on evangeelium, mis ratsutab võidukalt välja, et võita.
Psalmid 45 on veel üks pilt Jeesusest kui Messiast,
usun, et see viitab valgele hobusele.
Psalmid 45:2-5, see räägib Messiast:
"Sa oled kõige kaunim inimlastest, arm on valatud su huultele,
seepärast on Jumal sind õnnistanud igavesti.
Pane mõõk vööle, sa kangelane, oma au ja oma hiilgus!
Oma hiilguses tungi edasi! Astu sõjavankrisse tõe eest
ja õiguse ning alandlikkuse eest."
See pole tavaline sõjamees. Ta võitlemine põhineb
tõel, alandlikkusel ja õigsusel. Seejärel kirjeldatakse ta vallutusi.
Usun, et see on evangeelium, mis ratsutab välja valgel hobusel
ja läheb kõigi rahvaste juurde.
Nüüd kõige olulisem asi, mida tahan edasi anda -
valge hobune peab jääma punasest, mustast ja hallist ettepoole.
Nad kõik ratsutavad välja, kuid peame jõudma inimesteni
enne, kui teised jõuavad nad hävitada.
Kui mul on õigus, siis näitab see, kui kiire sellega on.
Tunnen seda pakilisust oma südames,
ma lihtsalt pean evangeeliumi sõnumiga välja minema
enne need teised kohutavad hobused inimkonna hävitavad.
Nad ratsutavadki juba välja, nad on juba alustanud.
Mul on selline pidev surve jääda nendest
punasest, mustast ja tuhkrust hobusest ettepoole,
sest meil on vaid üürike aega.
Tahan öelda, et kuradil pole midagi sellest kui otsustad
end evangeeliumile pühendada - nii kaua kuni sa ei tee seda
küllalt kiiresti.
Ta kasutab mis tahes taktikat, et sind viivitama panna.
Ta ei ütle: ei, ta ütleb: hiljem.
See on mu põlev teema. Näen hulgaliselt kristlasi,
kes viivitavad enda pühendamisega ja arvan,
et nad jäävad liiga kauaks ootama.
Mu arusaamist mööda on väga vähe aega järel.
Kõik maapeal liigub aina kiiremini ja kiiremini.
Jumal ei jää maailmast maha, Tema liigub ka tohutul kiirusel.
Kas pühendad end valgele hobusele?
Kas annad oma elu, kui sa pole seda varem teinud,
sellele valgele hobusele?
Rahvad ootavad seda hobust.
Aidaku Jumal meid, et võtaksime selle väljakutse vastu
ja mõistaksime aega, kus elame.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik